બોર્ડમાં ટોપ કરવાવાળા 4 વિદ્યાર્થીઓમાંથી 3 વિદ્યાર્થીનીઓનો સમાવેશ છે. ડીપીએસ ગુડગાંવના પ્રખર મિત્તલ, આરપી પબ્લિક સ્કૂલ- બિઝનૌરની રિમઝિમ અગ્રવાલ, સ્કોટિશ ઇન્ટરનેશનલ સ્કૂલ-શામલની નંદિની ગર્ગ અને ભવાની વિદ્યાલય કોચિનની શ્રીલક્ષ્મીએ ધો.10ની પરીક્ષામાં ટોપ કર્યું છે. આ તમામ વિદ્યાર્થીઓએ 500માંથી 499 માર્ક્સ મેળવ્યા છે. ધો.10ની પરીક્ષા આ વર્ષે 5 માર્ચથી 12 એપ્રિલ દરમિયાન દેશભરમાં 4453 પરીક્ષા કેન્દ્રો પર લેવાઇ હતી. વિદેશમાં ધો.10ના કુલ 78 પરીક્ષા કેન્દ્ર હતા. આ વર્ષે કુલ 16,38,428 વિદ્યાર્થીઓ પરીક્ષા આપી હતી. જેમાં 6,71,103 છોકરીઓ અને 9,67,325 છોકરાઓનો સમાવેશ હતો.